Ved Kronprinsparret besøg i Hirtshals torsdag besøgte parret Nordsøen Oceanarium. Kronprins Frederik hoppede i dagens anledning ned til de tre klumfisk, som dog var for generte til at komme helt tæt på frømanden. Til gengæld kom han tæt på Kronprinsesse Mary, da han sendte et vådt kys gennem glasset. Det var eller meningen, at de to bare skulle lægge en hånd på ruden. Men kronprinsen gav det altså et lille pift. Under dykningen indviede kronprinsen desuden det nordjyske bidrag til kunstbiennalen i Venedig. Han dykkede ned og klippede snoren til en fisk, som er en del af udstillingen. Det hele blev sendt direkte på videolink til Venedig.

Opsummering:
Kronprins Frederik og Kronprinsesse Mary sniger sig til et lille kys gennem glasset på Nordsøen Oceanarium.